Gofal Cymdeithasol, Cymru Enwi a chychwyn 1 1 Enwʼr Rheoliadau hyn yw Rheoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) (Diwygio) 2019. 2 Daw’r Rheoliadau hyn i rym ar 1 Ebrill 2019. Diwygiadau i Reoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) 2017 2 Mae Rheoliadau Gwasanaethau Rheoleiddiedig (Darparwyr Gwasanaethau ac Unigolion Cyfrifol) (Cymru) 2017 wedi eu diwygio yn unol âʼr rheoliadau a ganlyn. Dehongli 3 Yn rheoliad 1(3), yn y lle priodol yn ôl trefn yr wyddor, mewnosoder y diffiniad a ganlyn— ystyr “gwasanaethau rheoleiddiedig” (“ regulated services ”) yw gwasanaethau cartrefi gofal, gwasanaethau cymorth cartref, gwasanaethau llety diogel neu wasanaethau canolfannau preswyl i deuluoedd; . Eithrio rhag cwmpas gwasanaeth cartref gofal 4 Yn rheoliad 2— a yn lle is-baragraff (1)(e) rhodder— e y ddarpariaeth o lety, ynghyd â gofal, pan foʼr gofal a ddarperir yn gyfystyr â gwarchod plant o fewn ystyr adran 19(2), neu ofal dydd o fewn ystyr adran 19(3), o Fesur Plant a Theuluoedd (Cymru) 2010 ond nid ywʼr eithriad hwn yn gymwys— i os oes, mewn unrhyw gyfnod o 12 mis, 28 neu ragor o gyfnodau o 24 awr y darperir mwy na 15 awr o warchod plant neu ofal dydd ynddynt mewn perthynas ag unrhyw un plentyn; neu ii os darperir y gofal yn gyfan gwbl neuʼn bennaf ar gyfer plant anabl; ; b yn is-baragraff (1)(f), yn lle “ywʼr llety wedi ei ddarparu i blentyn anabl” rhodder “darperir gofal yn gyfan gwbl neuʼn bennaf ar gyfer plant anabl”; c yn is-baragraff (1)(i)— i yn y geiriau cyflwyno hepgorer “oherwydd eu hyglwyfedd neu eu hangen”; ii yn is-baragraff (i) oʼr rhan oʼr cymal syʼn nodi pryd nad ywʼr eithriad yn gymwys, yn lle “pan foʼr llety wedi ei ddarparu i blentyn anabl” rhodder “pan fo gofal yn cael ei ddarparu yn gyfan gwbl neuʼn bennaf ar gyfer plant anabl oni bai bod y darparwr gwasanaeth yn gyntaf wedi hysbysu Gweinidogion Cymru yn ysgrifenedig am y trefniadau”; d ar ddiwedd is-baragraff (1)(i), yn lle “.” rhodder “;”; e ar ôl is-baragraff (1)(i) mewnosoder yr is-baragraff a ganlyn— j y ddarpariaeth o lety, ynghyd â gofal, i un plentyn neu i grŵp o frodyr a chwiorydd gan berson yng nghartref y person hwnnw ei hunan a phan na fo gofal a llety yn cael eu darparu gan y person hwnnw am gyfanswm o fwy nag 28 o ddiwrnodau mewn unrhyw gyfnod o 12 mis. ; f ar ôl paragraff (3) mewnosoder— 4 Yn is-baragraff (1)(j) oʼr rheoliad hwn, mae “grŵp o frodyr a chwiorydd” yn cynnwys brodyr a chwiorydd a hanner brodyr a hanner chwiorydd. Eithriadau rhag cwmpas gwasanaeth cymorth cartref 5 Yn rheoliad 3(1)— a yn is-baragraff (g), yn lle “.” rhodder “;”; b ar ôl is-baragraff (g) mewnosoder— h y ddarpariaeth o ofal nyrsio gan nyrs gofrestredig; i y ddarpariaeth o ofal a chymorth gan Fwrdd Iechyd Lleol i ddiwallu anghenion syʼn gysylltiedig ag anghenion unigolion am ofal nyrsio. Mân ddiwygiad i reoliad 12 6 Yn rheoliad 12(1), yn y cromfachau ar ôl “Derbyniadau a chychwyn y gwasanaeth”, yn lle “Rhan 5” rhodder “Rhan 4”. Polisi a gweithdrefnau ar gyfer cynilion plant 7 Yn rheoliad 28 (cefnogi unigolion i reoli eu harian), ar ôl paragraff (2) ychwaneger y paragraff a ganlyn— 2A Pan fo gwasanaeth yn darparu llety ar gyfer plant, rhaid i’r polisi a’r gweithdrefnau sy’n ofynnol gan y rheoliad hwn nodi’r camau y bydd y darparwr gwasanaeth yn eu cymryd i sicrhau y caiff cynilion a wneir gan neu ar ran plant eu goruchwylio a’u monitro’n ddigonol, gan gynnwys trefniadau ar gyfer cadw cofnodion o gynilion (a gwariant o gynilion) a throsglwyddo’r cofnodion hyn pan ddaw lleoliad i ben. Mân ddiwygiad i reoliad 34 8 Yn y testun Saesneg yn rheoliad 34(5), hepgorer y gair “as” yn yr ail le y mae’n ymddangos. Diwygiad i’r gofyniad o ran addasrwydd rheolwyr gwasanaethau cymorth cartref o dan amgylchiadau penodol 9 Yn rheoliad 35— a yn is-baragraff (2)(e), ar y dechrau, mewnosoder “yn ddarostyngedig i baragraff (10) oʼr rheoliad hwn,”; b ym mharagraff (9), yn lle’r geiriau o “adran 1” hyd at y diwedd rhodder “adran 87(1) o Ddeddf Diogelu Rhyddidau 2012 ”; c ar ôl paragraff (9) mewnosoder— 10 Tan 1 Ebrill 2020, nid yw’r gofyniad o dan baragraff (2)(e) i reolwr fod wedi ei gofrestru â Gofal Cymdeithasol Cymru yn gymwys i reolwr sydd wedi ei benodi i reoli ymgymeriad— a y mae person wedi ei gofrestru, neu wedi gwneud cais i gofrestru, mewn cysylltiad ag ef, fel darparwr gwasanaeth cymorth cartref, a b yr oedd person wedi ei gofrestru mewn cysylltiad ag ef i gynnal asiantaeth nyrsys o dan Ran 2 o Ddeddf Safonau Gofal 2000 yn union cyn 2 Ebrill 2018 ond nad oedd hefyd wedi ei gofrestru i gynnal asiantaeth gofal cartref. Diwygio rheoliad 49 – Cymhwyso Rhan 13 10 Yn rheoliad 49— a ym mharagraff (2), yn y testun syʼn disgrifio mangre Categori B, yn lle’r geiriau o “estyniad” i “syʼn” rhodder “adeilad neu adeiladau yr ychwanegir estyniad ato neu atynt ac maeʼr estyniad yn”; b ym mharagraff (3), ar ôl “54” mewnosoder “ond yn achos mangre Categori B, nid ywʼr gofynion ond yn gymwys iʼr rhan oʼr fangre syʼn cynnwys yr estyniad (neu yn achos rheoliad 53, i unrhyw rannau oʼr tiroedd allanol sydd wedi eu datblygu ar y cyd âʼr estyniad)”. Diwygio rheoliad 52 – gofynion ychwanegol – lle cymunedol 11 Yn rheoliad 52— a ar y dechrau, yn lle “Rhaid” rhodder “(1) Yn ddarostyngedig i baragraff (2), rhaid”; b ar y diwedd, ychwaneger y paragraff a ganlyn— 2 Ar gyfer mangre Categori B, maeʼr rheoliad hwn yn gymwys fel bod rhaid iʼr gofyniad o ran lle gael ei fodloni mewn perthynas ag unrhyw ystafelloedd ychwanegol i unigolion. Diwygio rheoliad 53 – gofynion ychwanegol – lle yn yr awyr agored 12 Yn rheoliad 53, ar ôl “allanol”, mewnosoder “(neu, yn achos mangre Categori B, unrhyw ran oʼr tiroedd allanol a ddatblygir ar y cyd ag adeiladuʼr estyniad)”. Mân ddiwygiad i reoliad 67 13 Yn rheoliad 67(4), yn lle “rheoliad 34(2)” rhodder “rheoliad 35(2)”. Mân ddiwygiad i reoliad 73 14 Yn rheoliad 73(2), yn lle “unrhyw wasanaethau rheoleiddiedig eraill” rhodder “gwasanaeth cymorth cartref”. Mân ddiwygiad i reoliad 85 15 Yn rheoliad 85(4), yn y rhestr o reoliadau, yn lle “33(1)” rhodder “33(2)”. Diwygiadau i Atodlen 2 16 Ym mharagraff 5 o Atodlen 2— a yn is-baragraff (a), yn lle “, anaf, neu salwch” rhodder “neu anaf”; b yn is-baragraff (f), yn lle “wlserau” rhodder “niwed”. Diwygiadau i Atodlen 3 17 Yn Atodlen 3— a ym mharagraff 13, ar ôl “staff” ychwaneger “a/neu wirfoddolwr”; b ym mharagraff 16, yn lle’r geiriau o “wlser pwyso categori 3 neu 4” iʼr diwedd rhodder “niwed pwyso categori 3 neu 4 neu niwed pwyso nad oes modd ei osod ar unrhyw gam”; c ym mharagraff 17, yn lle “, anaf neu salwch” rhodder “neu anaf”; d ym mharagraff 30, yn lle “Achos o gamfanteisio’n rhywiol ar blentyn neu o amheuaeth o gamfanteisio’n rhywiol ar blentyn” rhodder “Unrhyw achos o gamfanteisio’n rhywiol neu’n droseddol ar blentyn neu o amheuaeth o gamfanteisio’n rhywiol neu’n droseddol ar blentyn”; e ym mharagraff 33, yn lle “, anaf neu salwch” rhodder “neu anaf”; f ym mharagraff 34, yn lle’r geiriau o “wlser pwyso categori 3 neu 4” iʼr diwedd rhodder “niwed pwyso categori 3 neu 4 neu niwed pwyso nad oes modd ei osod ar unrhyw gam.”; g ym mhob un o baragraffau 42, 44 a 46, yn lle “Unrhyw achos o gamfanteisio’n rhywiol ar blentyn neu o amheuaeth o gamfanteisio’n rhywiol ar blentyn” rhodder “Unrhyw achos o gamfanteisio’n rhywiol neu’n droseddol ar blentyn neu o amheuaeth o gamfanteisio’n rhywiol neu’n droseddol ar blentyn”. Julie Morgan Y Dirprwy Weinidog Iechyd a Gwasanaethau Cymdeithasol o dan awdurdod y Gweinidog Iechyd a Gwasanaethau Cymdeithasol, un o Weinidogion Cymru 29 Mawrth 2019